ml ml ml en ml en ml ml ml ml ml el ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml el ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml ml ml ml ml ml ml ml ml fr en en en ml en en ml en ml es en en ml ml ml ml ml ml ml en fr en en ml ml cs en cs en cs cs da cs cs en cs cs cs cs cs cs en cs en cs cs cs en
ഒറ്റപ്പെടലുകള്‍ക്കിടയില്‍ നിന്നും ഒളിച്ചോടാന്‍ നല്ലത് ഒറ്റയ്ക്കിരിക്കല്‍ ആണ് പോല്‍......,. ഒറ്റയ്ക്കിരിക്കലുകള്‍ക്കിടയില്‍ നഷ്ട്ടപ്പെടുന്ന ഏകാന്തത എന്നെ ഒറ്റയ്ക്കിരിക്കാന്‍ അനുവദിക്കുന്നില്ല... ഒറ്റയ്ക്കിരിക്കാന്‍ ഒരിടം തരുമോ...? ഇടിമിന്നലുകള്‍ക്ക് താഴെ റയില്‍ പാളത്തിനടുത്ത് നിറഞ്ഞു പരന്നൊഴുകുന്ന നഗര മധ്യത്തില്‍.... നിങ്ങളുടെ കീശയ്ക്കുള്ളില്‍.... ???
ഇത് വായിച്ചു കഴിഞ്ഞ് ആ സിനിമ കണ്ടിട്ട് കാര്യമില്ല. സിനിമ കാണാതെ ഇത് വായിച്ചിട്ടും കാര്യമില്ല...
സിനിമ അത്രയ്ക്ക് നല്ലതാണ് തീർച്ചയായും തിയ്യേറ്ററിൽ പോയിത്തന്നെകാണുക.....
(ഈ കഥയിലെ മുഴുവൻ സംഭാഷണങ്ങളും മലയാളത്തിൽ ആണ് എഴുതിയിരിക്കുന്നത്.... അണ്ണൻമാരുടെ തല്ല് അത്രയക്ക് സുഖം ഒന്നും അല്ല എന്നാണ് മുൻ പരിചയമുള്ളവരിൽ നിന്നും വ്യക്തമാവുന്നത്..
കൂടാതെ മലരിൻ്റെ കസിൻ്റെ പേര് അരുവാൾ എന്നോ കൊടുവാൾ എന്നോ മറ്റോ ആണ്... മലർ അവനെ സ്നേഹത്തോടെ അരുവി എന്നാണ് വിളിക്കുന്നത്.. താഴെ കഥയിൽ പറയുന്ന അരുവി എന്ന് പറയുന്നവനും കസിനും ഒരാൾ തന്നെയാണ് )
ജീപ്പിൻ്റെ side View mirror ൽ ദൂരേക്ക് മാഞ്ഞ് പോകുന്ന ജോർജ്ജ്. ജീപ്പ് വളരെ ദൂരം പിന്നിട്ടിട്ടും അവൾ കണ്ണാടിയിൽ തന്നെ നോക്കി നിന്നു. മലർ സീറ്റിൽ ചാരിയിരുന്നു. മനസ്സ് നിറയെ അവനായിരുന്നു ജോർജ്... കോളേജിലെ ഓരോ നിമിഷവും അവളുടെ ഓർമ്മകളിലേക്ക് ഇരമ്പിയാർത്ത് വന്നു., ഒരു തുസുനാമി പോലെ.....
'' എന്താ മലർ ആലോചിക്കുന്നത്..?" കസിൻ അരുവി ചോദിച്ചു.
"ഹേയ്... കോളേജിലെ ഓരോ കാര്യങ്ങൾ " ആലോചനയിൽ നിന്നും ഞെട്ടിയുണർന്ന് കോട്ടു വാ ഇട്ടു കൊണ്ട് മലർ പറഞ്ഞു.
"എനിക്ക് തോന്നി ഒറ്റയ്ക്കിരുന്ന് ചിരിക്കുന്നത് ഒക്കെ കണ്ടു.. " വണ്ടി ഓടിക്കുന്നതിനിടയിൽ ഇവനിതാണോ പണി... കസിൻ്റെ മറുപടി കേട് മലർ ആലോചിച്ചു.
അവളുടെ മനസ്സിലേക്ക് ഓർമ്മകൾ വീണ്ടും ഓടിയും ചാടിയും ഒക്കെ വന്നു. എന്ത് ചെയ്യാം ഡാൻസർ ആയി പോയില്ലേ ഓർമ്മകൾ പോലും അങ്ങനെയേ വരൂ... ഇത്തവണ 'മലരേ..' എന്ന പാട്ടിലെ രംഗങ്ങൾ ആണ് മനസ്സിലേക്ക് ഓടി വന്നത്....
(ആ പാട്ട് നെറ്റിൽ തപ്പി തപ്പി എൻ്റെ ചുണ്ടു വിരലിൻ്റെ അറ്റം തേഞ്ഞു പോയതിൻ്റെ പ്രതിഷേധം ഇവിടെ അറിയിക്കുന്നു .)
" എന്താണ് മലർ ഒന്നും മിണ്ടാതിരിക്കുന്നത് ? ഇങ്ങനെ മിണ്ടാതെയും പറയാതെയും കൊടൈക്കനാൽ വരെ പോയാൽ ഞാൻ ബോർ അടിച്ച് മരിച്ചു പോകും "
സംഗതി ശരിയാണെന്ന് മലരിനും തോന്നി.., ബോർ അടിച്ച് മരിച്ചില്ലേലും കസിൻ ഉറങ്ങി പോയാൽ വല്ല പാണ്ടി ലോറിയുടെ അടിയിലും ചതഞ്ഞരഞ്ഞ് മരിക്കും...
സോ...,കഥയല്ലിത് ജീവിതം മോഡിൽ നിങ്ങൾക്കും ആവാം കോടീശ്വരൻ മോഡിലേക്ക് മൈൻഡ് മാറ്റി ചോദ്യങ്ങൾ ചോദിച്ചു തുടങ്ങി മലർ.
" എന്നെ പിക്ക് ചെയ്യാൻ തൊട്ടടുത്ത സ്കൂളിൽ പോലും വരാത്ത നീ ; ഇത്രയും ദൂരം വന്ന് കൂട്ടികൊണ്ട് പോവാൻ ഇതെന്ത് പറ്റി ?''
''ഹേയ് ഒന്നുമില്ല... ചുമ്മാ ഒരു ചേഞ്ചിന് "
ലക്ചർ ആയി കോളേജിൽ പോകാന്‍ തുടങ്ങി, സാരിയൊക്കെ ഉടുത്തപ്പോൾ അല്ലേ.. ഇവൾ ഇത്ര സുന്ദരിയാണ് എന്നൊക്കെ മനസ്സിലായത്... ചെറുപ്പത്തിൽ ഇവളുടെ ഓഞ്ഞ ലുക്ക് കണ്ടപ്പൊ വിചാരിച്ചോ ഇവൾ ഇത്ര കിടുക്കൻ സുന്ദരിയാവും എന്ന്.... പിന്നെ lCU ൽ കണ്ട പോസ്റ്റും അരുവിയുടെ മനസ്സിലേക്ക് വന്നു 'ചെറുപ്പത്തിൽ കാണാൻ ലുക്ക് ഇല്ലാത്ത പെൺമ്പിളേർ ഒക്കെ വലുതാകുമ്പോ ഒടുക്കത്തെ ലുക്ക് ആയിരിക്കും'
(പ്രേമത്തിൽ നമ്മുടെ സെലിൻ തന്നെ നല്ലൊരു example അല്ലേ...?)
കസിൻ ഓരോന്ന് ആലോചിച്ചിരിക്കുകയാണ് എന്ന് മനസ്സിലാക്കിയ മലരും ഒട്ടും സമയം കളയാതെ ജോർജിനെ കുറിച്ച് ആലോചിക്കാൻ ആരംഭിച്ചു... Start ; Action
(അത് മാത്രം തമിഴിൽ പറഞ്ഞാലോ എന്നാ ഞാൻ ആലോചിക്കുന്നത്..... വേണ്ട മുട്ടൻ തെറിയാവും )
മലരിൻ്റെ മുഖത്തേക്ക് മഴത്തുള്ളികൾക്കൊപ്പം അവളുടെ ഹൃദയത്തിലേക്ക് ഓർമ്മകളും വന്നു വീഴാൻ തുടങ്ങി. അവൾ കണ്ണsച്ചിരുന്ന് ഓരോ മഴത്തുള്ളിയേയും സ്വീകരിച്ചു കൊണ്ടിരുന്നു.
( ശരിക്കും ,ഓരോരോ കീഴ് വഴക്കങ്ങൾ ആവുമ്പോൾ ഇത്തരം സീനിൽ യേശുവിനെ കുരിശിൽ തറച്ച പോലെ കൈകളും നിവർത്തി വെക്കേണ്ടതാണ്... പക്ഷേ വാഹനത്തിൽ നിന്നും കൈയ്യോ തലയോ പുറത്തിട്ടാൽ IPC 1964 ബാർ 198 Z വകുപ്പ് പ്രകാരം മരണം വരെ ; പെറ്റിയടിച്ച് കാശ് കളഞ്ഞതിന് വീട്ടുകാരുടെ പണത്തെ പറ്റിയും റോഡ് സുരക്ഷയെ പറ്റിയും ഉള്ള ഉപദേശം കേൾക്കേണ്ടി വരാൻ ചാൻസ് ഉള്ളത് കൊണ്ട് കൈ നിവർത്തിപ്പിക്കുന്നില്ല... )
മലരിന് വേണ്ടി മാത്രം മഴ പെയ്യിക്കാൻ ഇത് മലർ പൈസ കൊടുത്ത് പെയ്യിക്കുന്നത് ഒന്നുമല്ലല്ലോ... അത് കൊണ്ട് കസിൻ്റെ ദേഹത്തും മഴ പെയ്യുന്നുണ്ട്. ഡ്രൈവ് ചെയ്യുമ്പോൾ കണ്ണടയ്ക്കാൻ പറ്റാത്തത് കൊണ്ട് കണ്ണ് തുറന്നിരിക്കുന്നു എന്ന് മാത്രം...
മഴ നനഞ്ഞ കസിൻ അരുവിയുടെ ഹൃദയവും പ്രണയാർദമായി.. അവൻ ആലോചിച്ചു... 'പറഞ്ഞാലോ..? എന്തായാലും വീട്ടിൽ ചെന്നാൽ അറിയാൻ ഉള്ളതല്ലേ.. പറഞ്ഞേക്കാം'
"ഹ്മ് ഹ്മ്.... " വിക്സ് ഗുളികയുടെ പരസ്യത്തിലെ പോലെ തൊണ്ട ശരിയാക്കി കസിൻ
" മലർ I Love you " അവൻ പറഞ്ഞു.
മഴയ്ക്കിടയിൽ ഇടി വെട്ടിയതാണ് എന്നാണ് മലർ ആദ്യം കരുതിയത്.പിന്നീടാണ് കസിനിൻ്റെ ഡയലോഗ് കേട്ട് സ്വന്തം ഹൃദയം തന്നെ പൊട്ടിത്തകരുന്ന സൗണ്ട് ആണ് ഡിജിറ്റൽ ഡോൾബി യിൽ കേട്ടത് എന്നവൾക്ക് മനസ്സിലായത്.
"എന്താ പറഞ്ഞത്..?" അവൾ വിശ്വസിക്കാനാവാത്ത വിധം ചോദിച്ചു. അവൻ വീണ്ടും പറഞ്ഞു.
" അതായത് മലരേ... I Love You ന്ന്... " നാണം കൊണ്ടവൻ ജീപ്പിൻ്റെ സ്റ്റിയറിംഗിൽ ഒരാവശ്യവുമില്ലാതെ അലങ്കോലമാക്കാർ ഘടിപ്പിച്ച സ്പോഞ്ച് പറിച്ചെറിഞ്ഞു കൊണ്ടിരുന്നു..
അത് മലരിന് ഇഷ്ട്ടപ്പെട്ടില്ല. അവൾ പറഞ്ഞു.
"നീ എന്താ ഇങ്ങനെയൊക്കെ പറയുന്നത്..? നീ ഒരിക്കലും എന്നെ അങ്ങനെയൊന്നും കാണരുത്.. എന്നെ ഒരു കസിൻ ആയി കണ്ടുടേ നിനക്ക്.? "
സകല പെൺപിള്ളാരെയും പോലെ അങ്ങും ഇങ്ങും തൊടാതെയുള്ള മലരിൻ്റെ ഊള ഡയലോഗ് കേട്ട കസിൻ ഇന്നസെൻ്റ് 'അയ്യേ ' എന്ന് പറയുന്ന ഭാവത്തിൽ മുഖം ചുളിച്ചു പോയി. അവൻ ചോദിച്ചു.
" അല്ലേലും നമ്മൾ കസിൻസ് തന്നെയല്ലേ മലർ"
'ശരിയാണല്ലോ ' സ്കൂളിലും കോളേജിലും സകല ബോയ്സ് നോടും പറഞ്ഞ് ശീലിച്ച ഡയലോഗ് ഇവിടെ ചിറ്റിയെങ്കിലും ചമ്മൽ പുറത്ത് കാണിക്കാതെ അവൾ പറഞ്ഞു.
''എനിക്ക് ഞങ്ങളുടെ കോളേജിലെ ജോർജ്ജിനെ ഇഷ്ട്ടമാണ് " ഇത് കേട്ട കസിൻ
" മലർ ർ ർ ർ ർ ർ ർ ർ ർ ർ ർ...." എന്ന് വിളിച്ചു കൊണ്ട് ബ്രേക്കിൻ ചവിട്ടിയ ചവിട്ടിൽ , ബ്രേക്ക് വരെ തന്തയ്ക്കും തളളയ്ക്കും വിളിച്ചത് പോരാഞ്ഞ് , മലരിൻ്റെ തല ജീപ്പിൻ്റെ Front ൽ ഒറ്റയിടി.... അവിടെ മറിഞ്ഞ് ചോര വന്നു.
''എച്ച്യൂസ് മീ വല്ലതും പറ്റിയോ മലർ..?? " അവൻ ചോദിച്ചു.
തലയും ഇടിച്ച് ചോരയും വന്നിട്ട് അയോഗ്യ നായ ചോദിക്കുന്ന ചോദ്യം കേട്ട് നാഗവല്ലിയാവാൻ തുടങ്ങിയ മലർ പല്ലിറുമ്മിയ ശബ്ദം കേട്ട് , ആകാശത്ത് ആൾക്കാരെ പേടിപ്പിക്കാൻ തയ്യാറായിരുന്ന 'ഇടി' വരെ നാണിച്ചു പോയി.
"ഹേയ്... ഒന്നും പറ്റിയില്ല.. " അവൾ ചോര തുടച്ച് കൊണ്ട് മറുപടി പറഞ്ഞു.
"മലർ.., നിന്നോട് ഇത് പറയാൻ ആണ് ഇത്രയും ദൂരം ഞാൻ വണ്ടിയെടുത്ത് വന്നത്.. പ്രീഡിഗ്രി സമയത്ത് ആദ്യത്തെ Love പൊട്ടിയ ശേഷം നിന്നെ ആത്മാർത്ഥം ആയി പ്രണയിക്കുകയാണ് ഞാൻ... ആ.... ശത്യം.... ആ ... ശത്യം... ആ.. ശത്യം... " അവൻ സ്റ്റിയറിംഗിൽ അടിച്ച് സത്യം ചെയ്ത സൗണ്ട് ഹോണായി പുറത്ത് വന്നത് കേട്ട് തൊട്ടപ്പുറത്തെ ചായക്കടയുടെ തിണ്ണയിൽ കിടന്നിരുന്നവർ തമിഴിൽ മുട്ടൻ തെറി പറഞ്ചു...അതൊന്നും മൈൻഡ് അക്കാതെ അവൻ തുടർന്നു.
" അവിടെയും ഒരു ശല്യം ജോർജ്ജ് തന്നെയായിരുന്നു പാര... ഞങ്ങൾ SBl കോളേജിൽ പഠിച്ചപ്പോ ജോർജ്ജ് എന്നു പേരുള്ള ഒരുത്തൻ്റ ബന്ധുവായ മേരിയെ , അവൻ്റെ ചേച്ചിയുടെ കല്യാണത്തിന് കണ്ട് ഞാൻ ആത്മാർത്ഥമായി പ്രേമിച്ചായിരുന്നു. പക്ഷേ അവൾ എന്നെയും പറ്റിച്ച് ആ ജോർജിനെ തന്നെയാണ് ഇഷ്ട്ടം എന്ന് പറഞ്ഞ് എന്നെ ശശിയാക്കി..
( കസിൻ മലയാളം പഠിച്ചത് എവിടെ നിന്നാണ് എന്ന് മനസ്സിലായില്ലേ... അവൻ കേരളത്തിൻ SBl കോളേജിൽ പഠിച്ചിരുന്നു. മേരിയുടെ ഒർജ്ജിനൽ ജോർജ്ജിനൊപ്പം... മേരി ആരാന്ന് പറയണ്ടല്ലോ... )
അങ്ങനെ അവൾ പോയ ശേഷം നിന്നെയാണ് ഞാൻ ആത്മാർത്ഥമായി പ്രണയിക്കുന്നത്. പിന്നെ ഞാൻ നിനക്ക് വേണ്ടി ചെയ്യുന്ന ത്യാഗങ്ങൾ... ഇപ്പോ 2005 ൽ പെട്രോളിന് വില അത്രയൊന്നും ഇല്ലെങ്കിലും 2015 ആവുമ്പൊഴേക്കും അത് 70-75 വരെ ആവാൻ ചാൻസ് ഉണ്ട്. അത്ര വില പിടിച്ച പെട്രോളും അടിച്ചാണ് , കൊടൈക്കനാലിൽ നിന്നും ഇവിടെ വരെ ഈ പാട്ട വണ്ടിയെടുത്ത് വന്നത്... കാണാൻ അൽപ്പം ലുക്ക് ഉണ്ടെന്നേ ഉള്ളൂ വണ്ടിക്ക്... വല്ല്യ മൈലേജ് ഒന്നുമില്ല.. "
' എന്ത് കിട്ടും 'എന്ന് അവൾ ചോദിക്കും മുന്നേ അവൻ കരഞ്ഞു കൊണ്ട് പറഞ്ഞു..
വണ്ടി കേരളം വിട്ട് തമിഴ്നാട് എത്തിയത് കൊണ്ട് അരുവി യുടെ കണ്ണിൽ നിന്നും നയാഗ്ര വെള്ളച്ചാട്ടം പോലെ ഒലിച്ചിറങ്ങുന്ന കണ്ണൂനീർ ചാലിൽ റോഡിലെ ഗട്ടറിൽ വെളളം കെട്ടി നിന്ന് പുഴ പോലെയോ കുളം പോലെയോ ആയില്ല. ഭാഗ്യം.
പ്രേമം, പ്രീഡിഗ്രി, ആത്മാർത്ഥത എന്നൊക്കെ കസിൻ വലിയ വായിൽ പറയുമ്പോൾ ഇതൊക്കെ കുറേ കേട്ടിട്ടുണ്ട് എന്ന ഭാവത്തിൽ കിലുക്കത്തിൽ കാമധേനു ഫലം കേൾക്കുന്ന ഇന്നസെൻ്റിനെ പോലെ തല കുലുക്കി കേട്ടുകൊണ്ടിരിക്കുകയായിരുന്നെങ്കിലും, പെട്രോളിൻ്റെ കാര്യം പറഞ്ഞപ്പോൾ മലരിൻ്റെ മനസ്സലിഞ്ഞു പോയി.., കണ്ണ് നിറഞ്ഞു പോയി. ഒരു പ്രണയത്തിന് വേണ്ടി ഇത്രയും ത്യാഗം സഹിക്കുന്ന ആൾ ഉണ്ടാവുമോ... അതും കൊടൈക്കനാലിൽ നിന്നും ഇത്രയും ദൂരം വണ്ടിയിൽ സ്വന്തം കാശിന് പെട്രോൾ അടിച്ചു വന്നു കൊണ്ട്... ഹൊ..... മലരിൻ്റെ മനസ്സിൽ ടൈറ്റാനിക്കിൽ പ്രണയിനിക്ക് വേണ്ടി സ്വന്തം ജീവൻ വരെ കളഞ്ഞ ജാക്കിയെ(ചെക്കൻ്റെ നിൽപ്പ് ദോഷം)ക്കാൾ വലുതായി അരുവിയുടെ സ്ഥാനം...
എന്നാ പിന്നെ "me too Love you three " എന്ന് പറഞ്ഞാലോ എന്ന് ആലോചിക്കാൻ തുടങ്ങുകയായിരുന്ന മലരിൻ്റെ മനസ്സിലേക്ക് ജോർജ്ജിൻ്റെ കാര്യം ഓർമ്മ വന്നു.... സ്റ്റേജിൻ്റെ അടിയിൽ ഗുണ്ട് വെച്ചിട്ട് ഇറങ്ങി വരുന്ന സീൻ.. കട്ടക്കലിപ്പ്.. ഹൊ.. (മലർ വരുന്നതിന് രണ്ട് മാസം മുൻപുള്ള കാര്യം മലരിന് ഏങ്ങനെ അറിയാം എന്നല്ലേ Doubt..?? മലയാള സിനിമയിലോ മലയാള സിനിമയെ പറ്റി പറയുന്ന കഥയിലോ ചോദ്യമില്ലാന്ന് പറയാൻ പറഞ്ഞു.)
മലർ അറിയാതെ ചോദിച്ചു... "അപ്പൊ ജോർജ്ജ്....?? അവനോട് ഞാൻ എന്ത് പറയും.... അവനെ വേദനിപ്പിക്കാൻ എനിക്ക് വയ്യ.. "
"ഓ..... ഒരു ജോർജ്ജ്.... നിനക്ക് വർങ്ങളോളം നിന്നെ സ്നേഹിച്ചെന്ന് തലയിലടിച്ച് സത്യം ചെയ്ത എന്നെ വേണോ..., അതോ.., വെറും മാസങ്ങളുടെ പരിചയം ഉള്ള അവൻ വേണോ...? മാത്രമല്ല.. നിന്നേക്കാൾ പ്രായം കുറഞ്ഞ, വേറെ മതത്തിൽ ഉള്ള അവനുമായുള്ള കല്യാണം നിൻ്റെ വീട്ടുകാർ നടത്തിത്തരും എന്ന് നിനക്ക് തോന്നുന്നുണ്ടോ... അതും സ്വന്തം Student നെ...? വെറും അൽപ്പ കാല പരിചയം മാത്രമുള്ള ഒരുത്തന് വേണ്ടി നീ നിൻ്റെ പ്രിയപ്പെട്ടവരെ വേദനിപ്പിക്കാൻ പോവുകയാണോ...??"കസിൽ അരുവിയുടെ ഒടുക്കത്തെ ബ്രൈൻ വാഷിംഗ്....
മലർ ആലോചിച്ചു... അരുവി പറയുന്നതും ശരിയാണ്... കാണാൻ ജോർജ്ജ് കട്ട കലിപ്പ് ഒക്കെയാണ്.. ഒരു മാസ്സ് Look ഒക്കെ ഉണ്ട്.. പക്ഷേ ജീവിച്ച് തുടങ്ങുമ്പോൾ അത് കൊണ്ട് മാത്രം കാര്യമില്ലല്ലോ... അരുവിയാണെങ്കിൽ കോയയും ശംഭുവും പറഞ്ഞ പോലെ കാണാനും കൊള്ളാം കട്ട ബോഡിയും ഉണ്ട്... ജോലിയുണ്ട്.. അത്യാവശ്യം കാശുണ്ട്....സ്വന്തായിട്ട് ജീപ്പുണ്ട്‌..പിന്നെ ഒരു ബുള്ളറ്റും കൂടിയുണ്ട്(അതാണ് ഹൈലൈറ്റ്)... സ്വന്തം മതം.., ജാതി..., പിന്നെ തമിഴനുമാണ്... അങ്ങനെ ആകെ മൊത്തം Total നോക്കുമ്പോ അരുവി തന്നെയാണ് ബെറ്റർ....
താടിയിൽ ചൂണ്ടുവിരൽ തട്ടിക്കൊണ്ട് ആകാശത്ത് നോക്കി ചിന്താഗമ്ന.... ചിന്താമ ഗന.... ഛെ....ചിന്തിച്ചു കൊണ്ടിരിക്കുന്ന മലരിൻ്റെ മുഖത്തേക്ക് കസിൻ, സച്ചിന് എതിരായ അപ്പീലിൽ മൂന്നാം അമ്പയറുടെ ഡിസിഷൻ നോക്കിയിരിക്കുന്ന ഇന്ത്യക്കാരെ പോലെ നോക്കിയിരുന്നു.
'' മൗനം നം നം സമ്മതം തം തം....." കസിൻ കല്ല്യാണ രാമനിലെ പ്യാരിലാലിനെ പോലെ (മ്മളെ സലിം കുമാർ ) പറഞ്ഞു, ആരോടെന്നില്ലാതെ....
അങ്ങനെ സന്തോഷത്തോടെ ജീപ്പ് സ്റ്റാർട്ട് ചെയ്ത് പോകാൻ നോക്കുമ്പോൾ മലർ വീണ്ടും പറഞ്ഞു... "സ്റ്റോപ്പ് പ്ലീസ്.."
അതും പറഞ്ഞ് അവൾ ജോർജ്ജിൻ്റെ കോളേജ്ല്‍ ഉണ്ടാക്കിയ സ്റ്റണ്ട് സീൻ മൊത്തത്തിൽ കസിന് ദിവ്യദൃഷ്ടിയിൽ കാണിച്ചു കൊടുത്തു. ജസ്റ്റിൻൻ്റെ കൂടെ നടക്കുന്ന മുഖത്ത് താടി മാത്രമുള്ള ചെക്കനെ WWE മോഡലിൽ പഞ്ഞിക്കിടുന്നത് ദിവ്യദൃഷ്ടിയിൽ മാത്രം കണ്ടിട്ടു വരെ കസിൻ മുള്ളി പോയി.....
" ഹൂ... എന്തൂട്ട് ഇടിയാ ഇത് "
ജോർജ്ജിൻ്റെ ഇടി കണ്ട് കണ്ണ് തള്ളിപ്പോയ കസിൻ , മലരിനോട് പറഞ്ഞു പോയതും തിരിച്ചെടുത്ത് , കോളേജിൽ നിന്നും എടുത്ത മൊതലിനെ അവിടെത്തന്നെ തിരിച്ചു കൊണ്ടിട്ട് സ്കൂട്ട് ആയാലോ എന്നാലോചിച്ച് അന്തം വിട്ടിരുന്നു....
അപ്പോഴാണ് അടുത്തുള്ള ചായക്കടയുടെ ചുവരിൽ പശു തിന്നുകൊണ്ടിരിക്കുന്ന പോസ്റ്റർ അവൻ കണ്ടത്..." തന്മാത്ര"
[ 2005 - രാജമാണിക്യം മാത്രമല്ല തന്മാത്ര കൂടെ റിലീസ് ആയ വർഷം ]
മോനേ.... കസിൻ്റെ മനസ്സിൽ ലഡു പൊട്ടി.... ഒന്നല്ല.. രണ്ടല്ല... മൂന്നല്ല... ചറപറ പൊട്ടി....
അത് കഴിഞ്ഞ് വെക്കേഷൻ കഴിയുന്ന വരെ അടിച്ചു പൊളിച്ചു നടന്നു അവിലും മലരും കൂടെ.... ഛെ.....അരുവിയും മലരും കൂടെ....
പിന്നെ കേളേജ് തുറക്കുന്ന ദിവസത്തിന് കണക്കാക്കി ആ തിരുമണ്ടൻ പ്രിൻസിപ്പലിനെ വിളിച്ച് മലരിന് ആക്സിഡൻ്റ് ആയി പ്രാർത്ഥിക്കണം എന്നൊക്കെ പറഞ്ഞു. അതൊക്കെ അങ്ങേര് തുണ്ട് കടലാസ്സിൽ എഴുതി ക്ലാസിൽ കൊണ്ടുപോയി വായിപ്പിച്ചു.... ആക്സിഡൻ്റ് എന്ന് പറഞ്ഞാൽ അപ്പൊത്തന്നെ ജോർജ്ജ് വരും എന്ന് കസിനും മലരിനും അറിയാം... അതു കൊണ്ട് അവർ തയ്യാറായാണ് ഇരുന്നത്.... ആക്സിഡറ്റിൻ്റെ തെളിവ് കാണിക്കാൻ എന്ത് ചെയ്യണം എന്ന് ആലോചിച്ച അരുവിക്ക് ജീപ്പിൻ്റെ ഫ്രണ്ടിൽ തട്ടി മുറിഞ്ഞത് കാണിച്ചു കൊടുത്തു മലർ....
ലഡു പൊട്ടി ലഡു പൊട്ടി ഷുഗർ വന്ന കസിൻ ഉടനെ തന്നെ കുറെ തുണി വാങ്ങി മലരിൻ്റെ നെറ്റിയിലും അവൻ്റ സ്വന്തം കയ്യിലും കെട്ടിവച്ചു..., പിന്നെ ഒരു ഭംഗി ക്ക് മലരിൻ്റെ കൈ ഒരു പ്ലാസ്റ്റർ ബാഗിൻ്റെ ഉള്ളിലും കയറ്റി വെച്ച് എല്ലാം തയ്യാറായി ഇരുന്നു.
ദൂരെ നിന്നും ബൈക്കിൻ്റെ സൗണ്ട് കേട്ടതും, തമിഴ് സീരിയൻ കണ്ട് മോങ്ങുകയായിരുന്ന മലരിനെ പിടിച്ച് അകത്ത് കട്ടിലിൽ കിടത്തി, ഒരു സെറ്റപ്പിന് അമ്മയെയും ആൾക്കാരെയും ചുറ്റിലും നിർത്തി , ഓടി വന്നു ഒന്നുമറിയാത്ത പോലെ വാതിൽ തുറന്നു കസിൻ.... കോളേജിൽ നിന്നും ഇറങ്ങി , മലരിൻ്റെ വീട് എത്തുന്നവരെ 'മാസ്സ് ' ഉണ്ടായിരുന്ന ജോർജ്ജ് അതൊക്കെ മടക്കി മഞ്ഞ ജാക്കറ്റിൻ്റെ കീശയിലിട്ട് ചോദിച്ചു..
എല്ലാം മുന്നേ പ്ലാൻ പണ്ണി വെച്ച മാതിരി കള്ള ബഡുവയായ കസിൻ ഇങ്ങനെ പറഞ്ഞു.
" മലരിന് ഒന്നും ഓർമ്മയില്ല... അമ്ലേഷ്യം പിടിച്ചു. അമ്ലേഷ്യം. കോളേജിൽ നിന്നും തിരിച്ചു വരുന്ന വഴിക്ക് ചിക്കൻ ബിരിയാണി വാങ്ങിക്കൊടുത്ത എന്നെ പോലും ഒർമ്മയില്ല.... പിന്നെങ്ങനെ മല്ലിപ്പൊടി വാങ്ങി കൊടുത്ത ആൾക്കാരെ ഓർമ്മ കാണും..?"
ഇത് കേട്ട് ഗദ്ഗദദുഖവികാരപരവശനായ ജോർജ്ജ് അകത്ത് പോയി മലരിനെ കണ്ടു. ഹെൻ്റെ പൊന്നോ അകത്ത് ഒടുക്കത്ത ആക്റ്റിംഗ്.... തൊട്ട് മുന്നിൽ നിൽക്കുന്ന മാവാ സർന് ഒരു ഭാവഭേദവും ഇല്ലാതെ ഫോൺ നമ്പർ തെറ്റിച്ച് കൊടുത്തതിനേക്കാളും അൽപ്പം കൂടെ ബെറ്റർ ആക്കിയെന്ന് മാത്രം...
അങ്ങനെ ലുക്കിൽ മാത്രം മാസ്സ് ഉള്ള ജോർജ്ജ് , ജസ്റ്റിൻൻ്റെ ഡാൻസ് മുടക്കാൻ സ്റ്റേജിൻ്റെ അടിയിൽ ഗുണ്ട് വെച്ച കുരുട്ട് ബുദ്ധി കൂടെ ഉള്ള ജോർജ്ജ് കൃത്യം 2 മിനിറ്റ് 38 സെക്കൻ്റ് കൊണ്ട് കസിൻ പറഞ്ഞത് സകലതും വിശ്വസിച്ച് , എല്ലാം വിശ്വസിച്ചിരിക്കുന്നു എന്നെഴുതി ഒപ്പിട്ട് കൊടുത്ത് കരഞ്ഞ് മൂക്കളയൊലിപ്പിച്ച് തിരിച്ചു പോയി.
ശരിക്കും എന്താ സംഭവിച്ചത് എന്ന് വിശദമായി ഒന്ന് ചോദിച്ചിരുന്നേൽ രണ്ടിൻ്റെയും കള്ളി വെളിച്ചത്തായേനെ....
എന്താപ്പൊ ഇങ്ങനെയൊക്കെ തോന്നാൻ എന്നോ... കാരണമുണ്ട് ഹേ.....
അതായത് ഉത്തമാ.... ഇതുവരെ ഉള്ള കാര്യങ്ങൾ ഒക്കെ മറന്നു പോകത്തക്ക വിധത്തിൽ ശക്തമായ ഒരു ആക്സിഡൻ്റ് ആയിരിക്കുമല്ലോ നടന്നത്..., അല്ലാതെ ഒരു മുട്ടൻ വിറക് കൊള്ളിയെടുത്ത് തലയ്ക്കടിച്ചാൽ ഓർമ്മ പോവാനും , പിന്നെ ഒന്നും കൂടെ കൊടുത്താൽ ഓർമ്മ വരാനും ഇത് ജഗതി ചേട്ടൻ്റെ കോമഡി നമ്പർ ഒന്നുമല്ലല്ലോ.... അങ്ങനെയുള്ള ഒരു വലിയ ആക്സിഡൻ്റ് നടന്നിട്ട് പത്തിരുപത് ദിവസം കൊണ്ട് നെറ്റിയിൽ ഒരു Band- Aid ഉം ഒട്ടിച്ച് മാനം നോക്കിയിരിക്കുകയാണ് മലർ....
അത് പോരാഞ്ഞ് ജോർജ്ജ് വന്ന് കതക് തുറന്നപ്പോ കസിൻ്റെ മുഖത്ത് അപ്രതീക്ഷിതമായി വന്നവരെ കണ്ട ഭാവം അല്ല.., എല്ലാം നല്ല പടിയാ മുടിയുമോ എന്ന കള്ള ലക്ഷണം ആയിരുന്നു എന്ന് ഞാൻ പറയുന്നു.
പിന്നെ സെലിനുമായി ജോർജ്ജിൻ്റെ കല്യാണത്തിന് വന്ന മലരിൻ്റെ മുഖത്ത് ഒടുക്കത്തെ കുറ്റബോധം ആയിരുന്നു എന്നും. ആ വേഷവും ഭാവവും കണ്ടാൽ അറിയാലോ അത്.
അവസാനം മലർ എല്ലാം പറയാൻ തയ്യാറായാണ് വന്നത് എന്ന് കസിൻ അരുവി പറയുന്ന ഡയലോഗിൽ നിന്നും വ്യക്തമാണ്.. അത് എനിക്ക് പെട്ടന്ന് ഒരു ദിവസം ഓർമ്മ വന്നേ , ഓർമ്മ വന്നേ എന്നും പറഞ്ഞ് തുളളിച്ചാടാൻ ആയിരുന്നില്ല , പകരം ഒരു കുറ്റസമ്മതം നടത്താനായിരുന്നു എന്നും ഞാൻ കരുതുന്നു.... എല്ലാം കഴിഞ്ഞ് ജോർജ്ജിൻ്റെയും കൂട്ടുകാരുടെയും കയ്യിൽ നിന്നും തനിക്ക് കിട്ടുന്ന തല്ല്,
"ഒടുവിൽ ഗുറ്റസമ്മതം നടത്തിയല്ലേ...??" എന്നും പറഞ്ഞ്‌ പുലിവാൽ കല്ലാണം
സിനിമയിൽ മണവാൻ്റെ കയ്യിൽ നിന്നും കിട്ടുന്ന പോലെ ഒരു ചെറിയേ തല്ലാവില്ല എന്ന് മനസ്സിലാക്കിയാണ് മലർ ഒന്നും മിണ്ടാതെ പോയത്....
അങ്ങനെ അരുവിയും മലരും സർവോപരി കഥയുടെ അവസാനം സെലിനെ തനിക്ക് കിട്ടില്ല എന്ന് മനസ്സിലാക്കിയ അൽഫോൺസ് പുത്രനും കൂടെ ചേർന്ന് കളിച്ച ഒരു വെൽ പ്ലാൻഡ് ഡ്രാമയായിരുന്നു..., ഈ സിനിമയ്ക്കുള്ളിൽ നടന്നത് എന്ന് വേണം അനുമാനിക്കാൻ....
മിസ്സിസ് മലർ അരുവി.... പേരും ഇങ്ങളെ സിമ്പിൾ ലുക്കും ഒടുക്കത്തെ ക്യാരക്റ്ററും നൈസ് ഡാൻസും ഒക്കെ ഞങ്ങൾക്ക് പുടിച്ചിക്ക് , പക്ഷേ മലരിനെ അത്മാർത്ഥം ആയി സ്നേഹിച്ച ഞങ്ങയുടെ മാസ്സ് ജോർജ്ജ് നെ മറന്നതും വേറെ കല്യാണം കഴിച്ചതും , ഒരു കല്യാണം ഒക്കെ കഴിച്ച നിവിൻ പോളി ക്ഷമിക്കുമായിരിക്കും ബട്ട് ഞങ്ങൾ ഫാൻസ്ക്ഷമിക്കില്ല.......
സഹിക്കണില്ല.... എന്തിന് മലരിനെ കാണിച്ച് ഞങ്ങടെ നിവിൻ പോളിയെ പറ്റിച്ചൂ... യൂ റ്റ്യൂ ബ്രുട്ടസ് അൽ.പുത്രാ....
പ്രിയ വായനക്കാരെ..., നിങ്ങൾ പലരും മലരിനെ എന്നെ പോലെ വളരെയധികം ഇഷ്ട്ടപ്പെടുന്നുണ്ട് എന്ന് എനിക്കറിയാം.... ഇത് വെറും തമാശ ഉദ്ദേശിച്ച് മാത്രം എഴുതിയതാണ്. ഇതിൽ തമാശ മാത്രം കാണുക. ഒറ്റത്തവണ സിനിമ കണ്ട പരിചയത്തിൽ മാത്രം എഴുതിയതാണ്. സംവിധായകൻ ഉൾക്കൊള്ളിക്കാൻ ശ്രമിച്ച സമയത്തിൻ്റെ ഗ്യാപ്പും മറ്റും ഹൗസ്ഫുൾ ആയ തിയ്യേറ്ററിൽ അലറിവിളിക്കുന്ന കാണികൾക്കൊപ്പം അവരിലൊരാളായി ചിത്രം കണ്ട എനിക്ക് കത്തിയിട്ടുണ്ടാവില്ല എന്ന് മാത്രം അറിയുക.
മലരും ജോർജ്ജും തമ്മിൽ ഉള്ള ആത്മാർത്ഥ മനോഹര സുന്ദര പ്രണയം അങ്ങനെയങ്ങ് അവസാനിച്ചതിൽ മനസ്സിൽ നൊമ്പരം ഉള്ള ഒരാളെന്ന നിലയിലും പ്രേമിച്ച പെണ്ണ് രണ്ടാമതും കൈവിട്ട് പോയപ്പോൾ ജോർജ് എത്ര ദു:ഖിച്ചു കാണും എന്നും ഓർത്തപ്പോൾ തോന്നിയ ഒരു കുസൃതി ചിന്തയായി മാത്രം ഇതിനെ കാണുക.....
Posted by akhil chandrasree at 6:51 AM 12 comments: Links to this post
സൂര്യനെ മഴയെ മഞ്ഞിനെ വസന്തത്തെ
Posted by akhil chandrasree at 6:40 AM 1 comment: Links to this post
Monday, March 17, 2014
മലേഷ്യന്‍ വിമാനം എവിടെ ഉണ്ടെന്നു എനിക്കറിയാം
എന്നാലും ആ വിമാനം എങ്ങോട്ട് പോയി...???
വല്ലാത്ത ഒരു സംഭവം ആയി പോയി. ലോക പോലീസ് അയ അമേരിക്കയും പിന്നെ എല്ലാ നറുക്ക് നുറുക്ക് രാജ്യങ്ങളും അഭിപ്രായം പറയുന്നത് അല്ലാതെ ഒന്നും ശരിയാവുന്നില്ല. ആര് പറയുന്ന അഭിപ്രായവും ശരിയാകാത്ത സ്ഥിതിക്ക് എനിക്ക് എന്‍റെ അഭിപ്രായവും പറയാലോ....
രണ്ടു സാദ്ധ്യതകള്‍ ആണ് ഉള്ളത്. ഒന്നുകില്‍ വിമാനം യന്ത്രത്തകരാര്‍ മൂലമോ മറ്റോ തകര്‍ന്നു വീണു.അല്ലെങ്കില്‍ വിമാനം തട്ടിയെടുക്കപ്പെട്ടു . എന്തായാലും വിമാനം യന്ത്ര തകരാര്‍ മൂലം തകര്‍ന്നു വീണില്ല എന്നാ കാര്യം ഇപ്പൊ ഏകദേശം ഉറപ്പായിട്ടുണ്ട്. കാരണം വിമാനത്തില്‍ നിന്നും അതിന്‍റെ വാര്‍ത്താവിനിമയ സംവിധാനത്തിലെ ബന്ധം നഷ്ട്ടപെട്ട ശേഷവും "എവെരി തിംഗ് ഈസ്‌ ഓള്‍ റൈറ്റ് , ഗുഡ് നൈറ്റ്‌ " എന്ന് സന്ദേശം അയച്ചിട്ടുണ്ട് , രണ്ടു പൈലറ്റ്മാരില്‍ ഒരാള്‍ ( സഹ പൈലറ്റ്‌ ആണെന്ന് സംശയം ഉണ്ട് ). അത് മാത്രം അല്ല. സാധാരണ വിമാനമാര്‍ഗ്ഗത്തില്‍ നിന്നും വ്യതിചലിച്ചു സഞ്ചരിച്ച വിമാനം  മിലട്ടറി റഡാറില്‍ പതിയുകയും ചെയ്തിട്ടുണ്ട്. അതിനൊപ്പം മറ്റൊരു കാര്യം കൂടെ അമേരിക്ക , ഇന്ത്യ , ചൈന തുടങ്ങിയ വമ്പന്‍ രാജ്യങ്ങള്‍ സമുദ്രത്തിന്റെ അടിയില്‍ നടത്തിയ തിരച്ചിലിലും ഒന്നും കണ്ടെത്താന്‍ സാധിച്ചില്ലല്ലോ. അപ്പൊ ഒരു കാര്യം ഉറപ്പാക്കാന്‍ സാധിക്കും. വിമാനം തകര്‍ന്നു വീണിട്ടില്ല. വിമാനം ബോധപ്പൂര്‍വ്വം ദിശ മാറ്റി സഞ്ചരിപ്പിച്ചത് ആണ്. അപ്പോള്‍ വിമാനം ബോധപൂര്‍വ്വം തട്ടിയെടുത്തു എന്നാ അനുമാനത്തില്‍ മുന്നോട്ടു പോകാം. ഇനി അത് എങ്ങോട് പോയി എന്നതാണ് കണ്ടെത്തേണ്ടത്‌.
വിമാനത്തില്‍ ചൈന യിലെ ബിജിംഗ് വരെ സഞ്ചരിക്കുവാന്‍ ആവശ്യമായ ഇന്ധനം ഉണ്ടായിരുന്നു. കോലാലംപൂര് നിന്നും ഏകദേശം 2700 mi അകലെ ആണ് ബീജിംഗ് വിമാനത്താവളം . അപ്പൊ ആ ഒരു ദൂരപരിധിയില്‍ (2700 mi ) വിമാനം സഞ്ചരിക്കാന്‍ സാധ്യത ഉണ്ട്. എന്നാല്‍ അത് ഒരിക്കലും നേര്‍ രേഖാ പാതയില്‍ ആവണം എന്നില്ല. കാരണം തുടര്‍ച്ചയായ പാതയില്‍ വിമാനം ദീര്‍ഘ ദൂരം സഞ്ചരിക്കുക ആണെങ്കില്‍ അത് ഏതെങ്കിലും റഡാറിലോ , ഉപഗ്രഹങ്ങളിലോ പതിയാന്‍ സാധ്യത കൂടുതല്‍  ആണ്. പ്രത്യേകിച്ച് ഇന്ത്യ , ചൈന തുടങ്ങിയ രാജ്യങ്ങളെ ഇമാചിമ്മാതെ നോക്കി കൊണ്ടിരിക്കുന്ന അമേരിക്കന്‍ ചാര ഉപഗ്രഹങ്ങള്‍ ഉള്ളപ്പോള്‍. അപ്പോള്‍ വിമാനം ഒന്നില്‍ കൂടുതല്‍ ദിശാമാറ്റങ്ങള്‍ വരുത്തിയാകണം യാത്ര ചെയ്തത് എന്നാ കാര്യവും ഉറപ്പിക്കാന്‍ സാധിക്കും.  താഴെ ചിത്രത്തില്‍ കാണുന്ന വിധം വിമാനം ഒരു "U" ടേണ്‍ എടുത്താണ് സാധാരണ ദിശയില്‍ നിന്നും മാറി സഞ്ചരിച്ചത് എന്ന് ഏകദേശം വ്യക്തം ആണ്. വീണ്ടും ഒരു ടേണ്‍ എടുത്ത വിമാനം ആന്‍ഡമാന്‍ ദീപ് ലക്ഷ്യമാക്കി സഞ്ചരിച്ചതായും മനസ്സിലായിട്ടുണ്ട്. ആന്‍ഡമാന്‍ ദീപിലേക്ക് നീങ്ങി കൊണ്ടിരുന്നപ്പോള്‍ ആണ് മിലിട്ടറി റഡാറില്‍ കുടുങ്ങിയത്. ബോധപൂര്‍വ്വം ദിശ മാറ്റി സഞ്ചരിക്കാന്‍ ലക്ഷ്യമിട്ടവര്‍ പിന്നീട് അങ്ങോട്ടേക് പോകില്ല എന്ന കാര്യവും ഉറപ്പാണ്‌. കാരണം പിന്നീട് വിമാനത്തെ കുറിച്ച് അന്വേഷണം വന്നാല്‍ ആദ്യം തിരയുക ആ ദ്വീപുകള്‍ ആവും.  അത് കൊണ്ട് ആ പാതയില്‍ വെച്ച് തന്നെ മറ്റൊരു ദിശാ വെതിയാനം കൂടെ വിമാനം നിയന്ത്രിച്ചിരുന്നവര്‍ ചെയ്തിരുന്നിരിക്കണം. എന്തായാലും അതോടെ വിമാനത്തിലെ ഇന്ധനത്തെ കുറിച്ച് ചിന്ത ഉയര്‍ന്നു വരും. കാരണം ബാക്കി ഇന്ധനത്തിന് വേണം മറ്റൊരു സ്ഥാനത് എത്താന്‍. എന്തായാലും താരതമ്മ്യേന വിസ്തൃതി കുറഞ്ഞ മറ്റൊരു ദ്വീപ് അവര്‍ തിരഞ്ഞെടുക്കില്ല (തിരഞ്ഞെടുതിട്ടുമില്ല , തിരച്ചിലില്‍ കിട്ടിയില്ലല്ലോ..) . ആന്‍ഡമാന്‍ ദ്വീപു സമൂഹങ്ങളില്‍ ഉള്ളത് മുഴുവന്‍ ചെറു ദ്വീപുകള്‍ ആണല്ലോ.അപ്പോള്‍ ബാക്കി ഉള്ള സാധ്യതകള്‍ പരിശോധിക്കണം.
വിമാനത്തിന്‍റെ യഥാര്‍ത്ഥ പാത, പിന്നീട് സംഭവിച്ച ദിശാ വ്യെതിയാനം
വിമാനം എന്തിനു തട്ടിയെടുത്തു എന്നത് ആലോചിച്ചാല്‍ രണ്ടു സാധ്യതകള്‍ ഉണ്ട്. ഒന്ന് അമേരിക്കന്‍ ഉദ്യോഗസ്ഥന്‍ പറഞ്ഞ സാധ്യത. രണ്ടാമത്തെ സാധ്യത മലേഷ്യന്‍ പ്രതിപക്ഷ നേതാവിനോട് ആഭിമുഖ്യം ഉള്ള പൈലറ്റ്‌ പ്രതികാര നടപടിയെന്നോണം വിമാനം തട്ടിയെടുത്തു എന്നത്. ഇന്ത്യ പോലെ ഉള്ള ഏതെങ്കിലും രാജ്യത്തു ഭീകരാക്രമണം നടത്താന്‍ ഉള്ള സാധ്യത ആണ് അതില്‍ പ്രധാനം. ഇന്ത്യയില്‍ സപ്തംബര്‍ 11 മോഡല്‍ ആക്രമണം നടക്കാന്‍ സാധ്യത ഉണ്ടെന്നു ഇന്റെലിജെന്‍സ് റിപ്പോര്‍ട്ട്‌ ഈയിടെ പുറത്തു വന്നിരുന്നു. കൂടാതെ  ഇന്ത്യയില്‍ അടുത്തിടെ ആയി വലിയ ആക്രമണങ്ങള്‍ നടത്താന്‍ സാധിക്കാത്തതും തിരഞ്ഞെടുപ്പ് അടുത്തിരിക്കുന്നതും ചിന്തിക്കേണ്ട വിഷയം ആണ്. ഇത് വലിയ ഒരു ആക്രമണത്തിന് ഭീകരര്‍ കോപ്പ് കൂട്ടുന്നതിന്റെ സൂചന നല്‍കുന്നു. അതിനൊപ്പം ഈ അടുത്തകാലത്തായി ചൈന യില്‍ പോലും ഭീകരാക്രമണങ്ങള്‍ റിപ്പോര്‍ട്ട് ചെയ്യപെട്ടിട്ടുണ്ട്. അപ്പൊ നല്ല വലിയ ലക്ഷ്യങ്ങള്‍ ഉണ്ട് ഈ പ്രദേശങ്ങളില്‍. സാധാരണ ലഷ്കര്‍-ഇ തോയിബ പോലുള്ള തീവ്രവാദ ഗ്രൂപ്പുകള്‍ ആണ് ഇത്തരം വലിയ ആക്രമണം നടത്താറുള്ളത്.ഉന്നത  സഹായങ്ങള്‍  കിട്ടിയാല്‍ ഏതു നീര്‍ക്കോലി ഗ്രൂപ്പ്‌കളും ഇത്തരം ആക്രമണം നടത്തിയേക്കാം. എന്തായാലും ഇത്തരം ഗ്രൂപ്പ്‌ കളുടെ പ്രധാന താവളങ്ങള്‍ പാകിസ്ഥാന്‍ , അഫ്ഗാനിസ്ഥാന്‍ തുടങ്ങിയ സ്ഥലങ്ങള്‍ ആണ്. വിമാനത്തിനു ആ രാജ്യങ്ങളില്‍ എത്താന്‍ ഉള്ള അത്രയും ഇന്ധനം ഉണ്ടായിരുന്നു താനും. കൂടാതെ ഇത്തരം രാജ്യങ്ങളില്‍ നിന്നും "ടാര്‍ഗറ്റ് " ആയ രാജ്യങ്ങളിലേക്കുള്ള ദൂരവും കുറവാണ്. അപ്പൊ ഈ രാജ്യങ്ങളില്‍ എവിടേയോ വിമാനം ഉണ്ടാകാന്‍ സാധ്യത കൂടുതല്‍ ആണ്. പക്ഷെ ഇപ്രകാരം ഈ വിമാനം പാകിസ്ഥാന്‍, അഫ്ഗാനിസ്ഥാന്‍ തുടങ്ങിയ രാജ്യങ്ങളില്‍ എത്തിക്കും..??? ഒന്നുകില്‍ ഇന്ത്യയില്‍ കൂടെ വേണം കടന്നു പോകാന്‍.. അല്ലെങ്കില്‍ ഇന്ത്യയ്ക്ക് ചുറ്റും ഉള്ള മറ്റേതെങ്കിലും രാജ്യങ്ങളിലൂടെ. എന്നാല്‍ അവിടെ ചില പ്രശ്നങ്ങള്‍ വന്നു ചേരും.
വിമാനം കണ്ടെത്താന്‍  സാധ്യത ഉണ്ടെന്നു കരുതപ്പെടുന്ന സ്ഥലങ്ങള്‍
ഒന്നാമത്തെ പ്രശ്നം ഇന്ത്യയുടെ ശക്തമായ റഡാര്‍ സംവിധാങ്ങളും നിരീക്ഷണ സംവിധാനങ്ങളും ആണ്. അതിന്‍റെ ഒക്കെ കണ്ണ് വെട്ടിച്ചു ഒരു വിമാനം പറക്കാന്‍ സാധ്യത വളരെ വിരളം ആണ്. കാരണം വിമാനം പറന്നിരിക്കുന്നത് കിലോ മീറ്ററുകളോളം താഴ്ന്നാണ്. അങ്ങനെ വന്നാല്‍ ഇന്ത്യ യിലൂടെ കടന്നു പോകാന്‍ ചാന്‍സ് ഇല്ല. അല്ലെങ്കിലും  ഇന്ത്യയില്‍ ആക്രമണം നടത്താന്‍ വന്നവര്‍ ആണെങ്കില്‍ ഇന്ത്യയിലൂടെ പോയിട്ടും അത് നടത്താതെ പോകില്ലല്ലോ. മറ്റൊരു സാധ്യത ഇന്ത്യയ്ക്കും ചുറ്റും ഉള്ള മറ്റു രാജ്യങ്ങളിലൂടെ കടന്നു പോയി എന്നതാണ്. പക്ഷെ അവടെ ആണ് ചൈനയും അവരുടെ ലോകോത്തര നിരീക്ഷണ സംവിധാനവും ഉള്ളത്. ഇത്ര താഴ്ന്നുപറന്ന വിമാനം, ചൈനയ്ക്ക് സമീപത്തു കൂടെ കടന്നു പോകുന്ന വിമാനം, അവരുടെ കണ്ണ് വെട്ടിച്ചു പാകിസ്താനില്‍ എത്താന്‍ സാധ്യത തീരെ കുറവാണു. ഇനി ചൈനയ്ക്കു സമീപത്തു കൂടെ അല്ലാതെ , ഇന്ത്യയ്ക്ക് സമീപത്തു കൂടെ അല്ലാതെ വിമാനം ഇത്ര താഴ്ന്നു പറക്കുക എന്നത് താരതമ്മ്യേന ഉയരം കൂടിയ ഈ പ്രദേശങ്ങളില്‍ വിഷമം പിടിച്ച ഒരു കാര്യവും ആണ്. അത് കൊണ്ട് ഈ സാധ്യതകള്‍ എല്ലാം വളരെ എളുപ്പത്തില്‍  അല്ലെങ്കിലും , തള്ളികളയുന്നു.
ഇനി ഉള്ളതാണ് പ്രധാന സാധ്യത. അതിലേക്കാണ് ഞാന്‍ വരുന്നതും. ഇന്ത്യ ലക്ഷ്യമാക്കി ആക്രമണം നടത്താന്‍ തീരുമാനിക്കുന്ന തീവ്രവാദഗ്രൂപ്പ്‌ പ്രധാനമായും ലക്ഷ്യം വെയ്ക്കുക ഇന്ത്യയുടെ മെട്രോ പോളിറ്റന്‍ സിറ്റികള്‍ ആവുമല്ലോ. അല്ലെങ്കില്‍ ഏതെങ്കിലും തീര്‍ഥാടന സ്ഥലങ്ങള്‍ . ഇന്ത്യയിലെ ഒരു പ്രധാന സിറ്റി മുംബൈ തന്നെ ആണ്. എന്നാല്‍ ബംഗളൂരുവും ചെന്നൈയും ഹൈദരാബാദ് വിശാഖപട്ടണം തുടങ്ങിയവയും  അത്തരം സിറ്റികള്‍ തന്നെ ആണ്. എന്തായാലും സൌത്ത് ഇന്ത്യയില്‍ ഇത്തരം സിറ്റികള്‍ നോര്‍ത്ത് ഇന്ത്യയിലെക്കാളും കൂടുതലോ അതിനു ഒപ്പമോ ഉണ്ട്. അതിനൊപ്പം തന്നെ തീര്‍ഥാടന സ്ഥലങ്ങളും . അത്തരം ഒരു സിറ്റിയില്‍ അല്ലെങ്കില്‍ ഏതെങ്കിലും ഒരു തീര്‍ഥാടന മേഖലയില്‍  ആക്രമണം നടത്താന്‍ ആ പ്രദേശങ്ങള്‍ക്ക് സമീപം ഉള്ള ഒരു രാജ്യമേ ഉള്ളൂ.
അത്ര വലിയ ചാര-നിരീക്ഷണ സംവിധാങ്ങള്‍  ഇല്ലാത്ത ഒരു രാജ്യം. ഒരു തരത്തില്‍ അല്ലെങ്കിലും മറ്റൊരു തരത്തില്‍  തീവ്രവാദ ഗ്രൂപ്പ്‌കളും ഇന്ത്യയ്ക്ക് എതിരായ ശക്തികളും നിലനില്‍ക്കുന്ന രാജ്യം. രാജ്യത്തിന്‍റെ ഏറിയ പങ്കും വനതാല്‍ ചുറ്റപെട്ട രാജ്യം. അറിയപ്പെടാതെ കിടക്കുന്ന ധരാളം വിമാനത്താവളങ്ങള്‍ ഉള്ള സ്ഥലം. കോലാലം പൂരില്‍ നിന്നും വെറും 1525 mi ദൂരം ഉള്ള സ്ഥലം.
അതെ... ആ രാജ്യം തന്നെ.... ശ്രീലങ്ക.....
ശ്രീലങ്കന്‍ ഭരണകൂടം അറിഞ്ഞുകൊണ്ട് നടന്ന ഒരു വിമാനം ഒളിപ്പിക്കല്‍ നടന്നു എന്നല്ല പറഞ്ഞു വരുന്നത്. പക്ഷെ ആ രാജ്യത്തു അതിനുള്ള സാധ്യതകള്‍ ഉണ്ട്. ശ്രീലങ്കന്‍ ഭരണകൂടം അറിയാതെ ആയുധങ്ങള്‍ എല്‍.ടി.ടി. പോലുള്ള സംഘടനയ്ക്ക് എത്തിച്ചേര്‍ന്നത് കപ്പല്‍ മാര്‍ഗത്തെക്കാള്‍ കൂടുതല്‍ വായു മാര്‍ഗ്ഗം ആയിരുന്നു. കാരണം കടല്‍ മാര്‍ഗ്ഗം ശ്രീലങ്കന്‍ സൈന്യം ശക്തമായ പ്രതിരോധം തീര്‍ത്തിരുന്നു.. കൂടാതെ ഇത്തരം വിമാനം , ഹെലികോപ്ടരുകള്‍ എന്നിവയ്ക്ക് ഇറങ്ങാന്‍ പാകത്തില്‍ ഉള്ള റണ്‍വേകളും അവടെ ഉണ്ട്. ഇപ്പോഴും ഇത്തരം തീവ്രവാദ ഗ്രൂപ്പ്‌ കള്‍ക്ക് സ്വാധീനം ഉള്ള സ്ഥലങ്ങള്‍ അവടെ ഉണ്ട് എന്നതും., ശ്രീലങ്കന്‍ സൈനികര്‍ക്ക് അവിടെ എത്തിച്ചേരല്‍ പോലും ദുഷ്ക്കരം ആണെന്നതും ഓര്‍ക്കേണ്ടതാണ്.
ശ്രീലങ്കയിലെ LTTE സ്വാധീന പ്രദേശം , അവിടെ വിമാനം ഇറക്കാന്‍ സാധ്യത ഉള്ള സ്ഥലങ്ങള്‍
അല്ലെങ്കിലും വീതി കൂടിയ റോഡ്‌കളില്‍ പോലും വിമാനം ഇറക്കാന്‍ സാധിക്കും എന്നതും ഓര്‍ക്കേണ്ട കാര്യം ആണ്.  വിമാനം താഴ്ന്നു പറന്നാലും വലിയ രീതിയില്‍ ശ്രദ്ധിക്കപ്പെടാതെ പറത്താന്‍ കഴിയുന്ന സ്ഥലം , കടല്‍ അല്ലാതെ മറ്റൊന്നല്ല. ഇതിനൊപ്പം മറ്റേതു രാജ്യതെക്കാളും എളുപ്പം എത്തിച്ചേരാവുന്ന രാജ്യവും ആണ് ശ്രീലങ്ക. ഒരു വിമാനം നിശ്ചിത സമയത്ത് എത്തി ചേര്‍ന്നില്ല എങ്കില്‍ വിമാനതിനായി തിരച്ചില്‍ ആരംഭിക്കും. വിമാനത്തിനു വേണ്ടിയുള്ള തിരച്ചില്‍ ആരംഭിക്കുന്നതിനു മുന്‍പ് എത്തിച്ചേരാന്‍ സാധിക്കുന്ന രാജ്യവും ഇത് തന്നെ. വലിയ വനങ്ങള്‍ ഉള്ളതിനാല്‍ ഇവടെ ഒരു വലിയ വിമാനം ഒളിപ്പിക്കലും സാധ്യമാകും. ഭീകരാക്രമണം ആണ് ലക്‌ഷ്യം എങ്കില്‍ പെട്ടന്നുള്ള ഒരു ടേക്ക് ഓഫ്‌നും ഈ സ്ഥലം പറ്റിയതാണു.
ശ്രീലങ്കയില്‍ നിന്നും വളരെ പെട്ടന്ന് ആക്രമണ പരിധിയില്‍ ഉള്‍പ്പെടാന്‍ സാധ്യത ഉള്ള സ്ഥലങ്ങള്‍
റഡാരില്‍ പെടാതെ താഴ്ന്നു പറക്കാനും സാധിക്കും.  കരയില്‍ ഈ വിമാനത്തിനു വേണ്ടി ഉള്ള തിരച്ചില്‍ നടന്നപോഴും ശ്രീലങ്ക യില്‍ തിരച്ചില്‍ നടന്നിട്ടില്ല എന്നതും വിമാനം അവിടെ കണ്ടെത്താന്‍ ഉള്ള സാധ്യത ഏറുകയാണ് എന്നതാണ് ഈയുള്ളവന് തോനുന്നത്. ശ്രീലങ്ക ചതുപ്പുകള്‍ ഏറെ ഉള്ള സ്ഥലം കൂടെ ആണ്. ലാന്‍ഡിംഗ് ന് ഇടയില്‍ വിമാനം ചതുപ്പില്‍ താഴ്ന്നു പോകാനുള്ള സാധ്യതയും തള്ളിക്കളയാന്‍ ആവില്ല.
എന്തായാലും വിമാനം ശ്രീലങ്കയില്‍ കൂടെ ഒന്ന് തിരയുന്നത് നന്നായിരിക്കും.
NB:- ഇത് എന്‍റെ മാത്രം അഭിപ്രായം ആണ്. ഇവിടെ ഒരു ശ്രീലങ്കന്‍ ഭരണകൂടമോ  LTTE സംഘടനയെയോ ഈ വിഷയത്തില്‍ പങ്കാളികള്‍ ആണെന്ന് ഞാന്‍ കരുതുന്നില്ല. ഇത് വെറും ഒരു ഭാവനാ സൃഷ്ട്ടി ആയി കാണാന്‍ അപേക്ഷിക്കുന്നു.
Posted by akhil chandrasree at 11:15 PM 16 comments: Links to this post
Subscribe to: Posts (Atom)
ഒരു ചങ്ങായി... നാട്ടില്‍ ചായക്കടയിലും പച്ച പറ്റിയ ഇടവഴികളിലും കോളേജിലെ വരാന്തയിലും ക്ലാസ്സ്‌ മുറികളിലും കാന്റീനിലും കാണാറുള്ള ഒരുവന്‍ ..... അതാണ് ഞാന്‍ . വീടിലെയും ജോലിയിലെയും പഠിത്തത്തിലെയും പ്രശ്നങ്ങള്‍ തലയ്ക്കു പിടിക്കുമ്പോഴും നാട്ടിലെ വഴികളില്‍ ഇവനോട് നിങ്ങള്‍ ചിരിക്കും , കഥ പറയും , അമേരിക്കയെ കുറിച്ചും അടുക്കളയില്‍ വേവുന്ന മീനിനെ കുറിച്ചും ചര്‍ച്ച ചെയ്യും .........പഠിച്ചതിനെ കുറിച്ചും പഠിക്കാതതിനെ കുറിച്ചും പഠിക്കാനുളതിനെ കുറിച്ചും ചര്‍ച്ച ചെയ്യും ....... തല്ലു കൂടാനും പൊട്ടിച്ചിരിക്കാനും കെട്ടിപിടിച്ചു പോട്ടിക്കരയാനും തോളോട് തോള്‍ ചേര്‍ന്ന് നില്‍ക്കുന്ന ഒരുവന്‍ അതെ ഇന്നും നിങ്ങള്‍ എന്നെ കണ്ടു .നാളെയും കാണും...... അതെ ഞാന്‍ ചങ്ങായി...... നിങ്ങളുടെ സ്വന്തം ചങ്ങായി.
View my complete profile
മലേഷ്യന്‍ വിമാനം എവിടെ ഉണ്ടെന്നു എനിക്കറിയാം
എന്നാലും ആ വിമാനം എങ്ങോട്ട് പോയി...??? വല്ലാത്ത ഒരു സംഭവം ആയി പോയി. ലോക പോലീസ് അയ അമേരിക്കയും പിന്നെ എല്ലാ നറുക്ക് നുറുക...
മലര്‍ ഒരു പേരും കള്ളിയായിരുന്നോ....??????
ദയവായി പ്രേമം സിനിമ കണ്ടവർ മാത്രം ഇത് വായിക്കുക.പ്ലീസ്.... പ്ലീസ്. _/\_ ഇത് വായിച്ചു കഴിഞ്ഞ് ആ സിനിമ കണ്ടിട്ട് കാര്യമില്ല. സ...
▼  Jun 13 (2)
മലര്‍ ഒരു പേരും കള്ളിയായിരുന്നോ....??????
►  Mar 17 (1)
►  Jan 29 (1)
►  Sep 04 (1)
►  Sep 02 (1)
►  Jan 01 (1)
►  Dec 31 (1)
►  Dec 26 (1)
►  Mar 06 (1)
►  Feb 26 (1)
►  Feb 12 (1)
►  Feb 09 (1)
copyright @ chandrasree pvt. ltd.. Ethereal template. Powered by Blogger.